Simone Simon

Simone Thérèse Fernande Simon (23. huhtikuuta 1910 Béthune, Pas-de-Calais, Ranska – 22. helmikuuta 2005 Pariisi, Ranska) oli ranskalainen näyttelijätär, joka loi menestyneen uran niin ranskalaisissa kuin yhdysvaltalaisissakin elokuvissa.

Hänen tunnetuimpia elokuvia ovat Ihmispeto (1938), Piru ja Daniel Webster (1941), Kissaihmiset (1942), Kissaihmisten kirous (1944) sekä Max Ophulsin ohjaamat Intohimojen karuselli (1950) ja Lemmenunelma (1952). 

 Yksityiselämä 
Simone Simon syntyi 23. huhtikuuta 1910 tai 1911 joko Béthunessa tai Marseillessa – lähteet antavat tästä ristiriitaisia tietoja.Soares Hän muutti 3-vuotiaana Madagaskarille, jossa hänen äitinsä uusi aviomies työskenteli. Hän on myös mahdollisesti asunut nuorena Marseillessa. Hän kävi koulua Berliinissä, Budapestissä ja Torinossa.Soares

Simon ei ollut elämänsä aikana naimisissa eikä hänellä ollut lapsia. Hän kuoli 94-vuotiaana Pariisissa.

 Ura 
Venäläinen Victor Tourjansky ”löysi” Simonin ja antoi hänelle roolin elokuvassa Le chanteur inconnu (1931). Hän oli jo tunnettu näyttelijä Ranskassa, kun Darryl F. Zanuck toi hänet Yhdysvaltoihin 1936. Hän sai hyviä arvosteluja elokuvistaan (muun muassa Mestarisalapoliisi James Stewartin kanssa), mutta ne eivät menestyneet hyvin. Lisäksi Simon itse ei ollut tyytyväinen elokuviinsa, joten hän palasi takaisin Ranskaan 1938.

Ranskassa Simon sai naispääosan Jean Renoirin elokuvassa Ihmispeto. Hän kieltäytyi roolista Renoirin seuraavassa elokuvassa Pelin säännöt (1939). Sodan sytyttyä hän lähti takaisin Yhdysvaltoihin. 

Simonin toinen oleskelu Hollywoodissa sujui paremmin kuin paria vuotta aikaisemmin. Hän näytteli paholaisen palvelijaa elokuvassa Piru ja Daniel Webster ja kissaihmistä Val Lewtonin kauhuelokuvan klassikossa Kissaihmiset. Hän näytteli myös Lewtonin elokuvissa Neiti Fifi ja Kissaihmisten kirous.Soares

Sodan jälkeen hän palasi Ranskaan ja esiintyi vielä 11 elokuvassa, muun muassa Max Ophüls'n elokuvissa Intohimojen karuselli (1950) ja Lemmenunelma (1952). Brittiläisen elokuvan The Extra Day (1956) jälkeen hän lopetti elokuvanäyttelemisen ja keskittyi teatteriin. Hän teki vielä yhden elokuvan 1973.Soares

 Filmografia (valikoima) 
 Vuosi  Alkuperäinen nimi  Suomenkielinen nimi 1931Le Chanteur inconnu  1931Mam'zelle Nitouche  1931On opère sans douleur  1931Durand contre Durand  1932Un fils d'Amérique  1932Le Roi des palaces  1932Prenez garde à la peinture  1932Pour vivre heureux  1932La Petite chocolatière  1933Tire au flanc  1933L'Étoile de Valencia  1934Le Voleur  1934Lac aux dames  1935Les Beaux jours  1935Les Yeux noirs  1936Girls' Dormitory Varhaiskypsää nuorisoa 1936Ladies in Love Rakastuneita naisia 1937Seventh Heaven Mestarisalapoliisi 1937Love and Hisses  1938Josette Josette  1938La Bête humaine Ihmispeto 1940Cavalcade d'amour Rakkaus kautta aikojen 1941The Devil and Daniel Webster Piru ja Daniel Webster 1942Cat People Kissaihmiset 1943Tahiti Honey  1944Mademoiselle Fifi Neiti Fifi 1944The Curse of the Cat People Kissaihmisten kirous 1944Johnny Doesn't Live Here Any More  1946Pétrus  1947Temptation Harbour Kiusausten satama 1949Donne senza nome  1950La Ronde Intohimojen karuselli 1951Olivia  1952Le Plaisir Lemmenunelma 1954Das Zweite Leben Polttava menneisyys 1955I tre ladri  1956The Extra Day  1973La Femme en bleu 

 Lähteet 

 Viitteet 

 Aiheesta muualla 

 Simone Simonin muistokirjoitus. Petri Immonen, Helsingin Sanomat 23.2.2005.
 Simone Simon NNDB:ssä 
 Lyhyt elämäkerta
 Kuvia Simone Simonista. Virtual History.

Luokka:Ranskalaiset näyttelijät
Luokka:Vuonna 1910 syntyneet
Luokka:Vuonna 2005 kuolleet